கேள்வி: பைசன் காளமாடன் - நடிகர்கள் என்பது என்ன?
பதில்: * துருவ் விக்ரம் (நடிகர்) - மனத்தி கிட்டன் * பசுபதி (நடிகர்) - வேலுசாமி * அமீர் - பாண்டிராஜா * லால் - கந்தசாமி * அனுபமா பரமேசுவரன் - இராணி * ரஜிஷா விஜயன் - ராஜி * அழகம்பெருமாள் - கண்டிப்பன் * ரெடின் கிங்ஸ்லி - அருள்ராஜ்
கேள்வி: பைசன் காளமாடன் - தயாரிப்பு பற்றி தகவல் சொல்.
பதில்: இப்படத்திதைப் பற்றிய அறிவிப்பு 2020இல் வெளிவந்தது. மே 2024இல் இருந்து முக்கிய படப்பிடிப்பு தொடங்கியது. படப்பிடிப்பு பெப்ரவரி 2025இல் முடிவு பெற்றது. இப்படத்தில் ஏற்ற கதாபாத்திரத்தை நம்ப வைக்கும் அளவுக்கு நடிக்க வேண்டும் என்பதால், மிதிவண்டி ஓட்டவும், நீருக்குள் இறங்கி நத்தையைப் பிடிக்கவும், இறைச்சியை வெட்டவும் ரஜிஷா பயிற்சி எடுத்துக்கொண்டார். கிணற்றில் விழும் காட்சியில், கிணற்றில் விழுந்து நீந்த முடியாமல் மூழ்கியபொழுது ரஜிஷா காப்பாற்றப்பட்டார். இப்படத்தில் கபடி விளையாட்டு வீரராக நடிக்க துருவ், 1995இல் அர்ஜுனா விருது பெற்ற மணத்தி கணேசனிடம் இரண்டு வருடங்கள் கபடி பயிற்சி பெற்றுள்ளார்.
கேள்வி: பைசன் காளமாடன் - விமர்சனங்கள் என்பது என்ன?
பதில்: இந்து தமிழ் திசை வலைத்தளத்தில் வந்த விமர்சனத்தில் "அறிவியல், தொழில்நுட்பம் முன்னேறிய செயற்கை நுண்ணறிவு காலத்திலும் கூட சாதிய ஒடுக்குமுறைகளும் ஆணவக் கொலைகளும் மலிந்து கிடக்கும் சூழலில் ‘பைசன் - காளமாடன்’ போன்ற படங்கள்தான் அதிகம் தேவை" என்று எழுதியுள்ளனர். தினமணி வலைத்தளத்தில் வந்த விமர்சனத்தில் "காதல், குடும்பம் என சில வாழ்க்கைக் கடமைகள் இருந்தாலும் சாதியும் பகையும் நிறைந்த ஊரிலிருந்து பல தடைகளைத் தாண்டி எப்படி ஒருவன் திமிறி எழுகிறான் என்கிற கதையில் இன்று தென்மாவட்டங்களில் நடக்கும் சாதியக் கொடூரங்களையும் அதன் பின் செல்பவர்களையும் ஒரு நிமிடம் யோசிக்க வைக்கும் படமாகவே பைசன் திரைக்கு வந்திருப்பதுடன் இந்த ஆண்டின் முக்கியமான திரைப்படங்களில் ஒன்று..." என்று எழுதி மதிப்பீடுகளை வழங்கியுள்ளனர்.
கேள்வி: பைசன் காளமாடன் - இணையவெளியீடு பற்றி தகவல் சொல்.
பதில்: இப்படத்தின் இணைய உரிமையை நெற்ஃபிளிக்சு பெற்றுள்ளது.